b'\n_START_ARTICLE_\n\xc5\xa0til\n_START_PARAGRAPH_\n\xc5\xa0til on ven\xc3\xa4l\xc3\xa4inen kantoraketti. Se on ainoa kantoraketti, joka on laukaistu onnistuneesti sukellusveneest\xc3\xa4.\n_START_SECTION_\nTausta\n_START_PARAGRAPH_\n\xc5\xa0til perustuu ballistiseen R-29RM-ohjukseen, jota suunnittelee ja valmistaa Makejevin suunnittelutoimisto. R29 on SLBM-ohjus, joita on k\xc3\xa4ytetty Neuvostoliiton ja edelleen Ven\xc3\xa4j\xc3\xa4n laivaston Delta-sarjan ohjusveneiss\xc3\xa4. _NEWLINE_Kantoraketti on kolmivaiheinen, jonka kaikki moottorivaiheet k\xc3\xa4ytt\xc3\xa4v\xc3\xa4t nestem\xc3\xa4ist\xc3\xa4 ajoainetta.'